Jaremče
Jaremče (ukraiņu: Яремче), līdz 2006. gadam — Jaremča, ir apgabala nozīmes pilsēta Ukrainas rietumos, Ivanofrankivskas apgabalā pie Prutas upes. Kūrortpilsēta, municipalitāte sastāv no vairākām savā starpā teritoriāli nesaistītām daļām. Vienā no tām — Polaņicjas ciemā atrodas lielākais Ukrainas slēpošanas kūrorts — Bukovela. Pilsēta izvietojusies Karpatu kalnos, 585 metrus virs jūras līmeņa. Attālums līdz Ivanofrankivskai pa dzelzceļu 54 km, pa autoceļiem — 62 km.